**נהלי הרשמה לפרויקט "חוג חינם לכל ילד"**

1. פרויקט "חוג חינם לכל ילד" יפעל בשנת תשפ"ב בין התאריכים 1.10.2021 עד  31.5.2022.
2. שווי השובר למימוש במרכזים הקהילתיים, באודיטוריום ובתכנית סולמות הינו 1,360 ₪. במימוש באגודות ספורט הינו 1,120 ₪. במימוש בתנועות נוער 1,000 ₪.
3. המשך ההשתתפות בפעילות במהלך החודשים 6/2022 – 7/2022 הינה במחיר מלא וללא סבסוד הפרויקט.
4. משתתף בפעילות יחשב כרשום רק לאחר שסיים תהליך הרשמה לזכאים בלבד הכולל: הרשמה לפעילות באמצעות המחשב וסיום נוהל תשלום.
5. התשלום לפעילות ימומש באמצעות השובר "חוג לכל ילד" ובתוספת דמי השתתפות בסך 149 ₪  בתשלום אחד במעמד הרישום, שלא יושבו

ללקוח בכל מקרה של ביטול מכל סיבה שהיא, לרבות אי השתתפות בחוג, בידוד, סגירת החוג ע"י המרכז במהלך השנה.

1. הזכות למימוש השובר הינה אישית לפי שם ומספר ת.ז. של הילד/ה ואינה ניתנת להעברה.
2. השובר ניתן למימוש עד לתאריך 31.1.2022, לאחר תאריך זה יפוג תוקף השובר ולא ניתן יהיה להירשם באמצעות השובר.
3. ערך השובר מקנה השתתפות בפעילות חוגית אחת לילד/ה על בסיס מקום פנוי ומתוך מפרט החוגים של המרכז הקהילתי, האודיטוריום, תכנית "סולמות", אגודות ספורט ותנועות נוער. השובר אינו תקף בחוגים תחרותיים, בלהקות, בנבחרות, בקבוצות מתקדמות ובחוגים ייחודיים.
4. בתחשיב עלות הפעילויות נלקחו בחשבון חופשות וחגים החלים בשנת הפעילות ולא יבוצעו החזרי תשלומים/ שעורים בגין ימי חופשה.
5. מחירי הפעילויות אינם כוללים חומרים . בחלק מהפעילויות  – יש לרכוש חומרים/ערכה/תלבושת/ציוד אישי/ביטוח בנפרד.
6. ככל שעלות הפעילות נמוכה מערכו של השובר לא ניתן יהיה לממש את יתרת ההפרש לכל פעילות נוספת ובכלל זה חומרים/תלבושת/ערכה/

ציוד אישי/דמי השתתפות ו/או החזר כספי. ככל שעלות הפעילות גבוהה מערך השובר לא ניתן לממש את השובר בחוג ובכלל זה לא ניתן להוסיף את ההפרש

הכספי.

1. מפעיל החוג/המרכז הקהילתי עושה ככל יכולתו לקיים את המפגשים ביום ובשעה שנקבעו. יחד עם זאת יהיה רשאי, על פי שיקול דעתו, לשנות

            ימים ושעות פעילות, לבטל או לאחד חוגים.

1. ניתן לפרוש מחוג או להחליף חוג ע"י הודעה בכתב למזכירות המרכז הקהילתי או המוקדים  עד תאריך 20 לכל חודש ועד 20/1/22.

הביטול יכנס לתוקף חודש שלאחריו. לאחר ה 20 לחודש לא יתקבלו ביטולים בגין החודש העוקב מכל סיבה שהיא, לרבות בידוד. לא ניתן לבטל השתתפות בחוג או בחלק ממנו או להחליף חוג לאחר 20/1/22 . החלפת פעילות מוגלת לפעמיים בלבד.

1. אי השתתפות בחוג מכל סיבה אינה מזכה את המשתתף בהחזר כספי/שעורים. לא יותר ביטול רטרואקטיבי ולא יושבו כספים רטרואקטיבית.
2. במקרים בהם לא ניתן לקיים מפגשים במרכז עקב הנחיות של רשות מוסמכת, המרכז רשאי לקיים את החוגים באופן מקוון ו/או באוויר הפתוח

בהתאם להנחיות ו/או להחזיר שעורים במועד אחר במהלך שנת הפעילות ואלו יחשבו כחלק מהחוג והמשתתף ישלם את התמורה המלאה.

1. במסגרת התוכנית "חוג חינם לכל ילד" לא תתאפשרנה הנחות מכל סוג שהוא, לרבות הנחת רישום לחוג נוסף.
2. המרכז הקהילתי ו/או מדריך החוג אינם נושאים באחריות על אובדן או גניבת חפצים אישיים.
3. התוכנית מיועדת לילדי בת-ים בגילאי כיתות א'-ג' בלבד.